b'\n_START_ARTICLE_\nMatija \xc5\xbdvanut\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je kon\xc4\x8dal v Gorici. Po dru\xc5\xbeinskem izro\xc4\x8dilu naj bi \xc5\xa1tudiral pravo, toda nevarnost vpoklica v vojsko naj bi mu to prepre\xc4\x8dila. Pred voja\xc5\xa1ko suknjo naj bi se re\xc5\xa1il z zaposlitvijo pri svaku Andreju Danevu na Op\xc4\x8dinah, ki je bil vojni dobavitelj. Kasneje se je zaposlil v Trstu pri lesni industriji Schiffmann&Lautmann, kjer je bil nazadnje prokurist._NEWLINE_V letih 1861-1862 se je spoprijateljil s Franom Levstikom s katerim se je dopisoval do smrti. V Trstu je pridobival naro\xc4\x8dnike za Levstikovega Pavliho, sodeloval pa je tudi pri tr\xc5\xbea\xc5\xa1kem Juriju s pu\xc5\xa1o. Bil je \xc4\x8dlan mnogih slovenskih dru\xc5\xa1tev, ve\xc4\x8d let tudi predsednik \xc4\x8ditalnice v Rojanu. Denarno pa je podpiral tudi druge slovenske literarne zavode ter Delavsko podporno dru\xc5\xa1tvo v Trstu.'